De atunci, ziua NATO în România este sărbătorită anual în prima duminică a lunii aprilie, reprezentând un prilej de recunoaștere a angajamentului ferm al țării față de securitatea și stabilitatea internațională.
Prezența NATO în România este una semnificativă, cu baza de la Kogălniceanu pregătită să fie extinsă pentru a găzdui până la 10 mii de militari ai alianței. De asemenea, la Cincu, sub comanda Franței, funcționează un Batalion de luptă multinațional, în timp ce la Câmpia Turzii sunt operaționale mai multe drone Reaper.
Dronele MQ-9 Reaper desfășurate la Câmpia Turzii au un rol esențial în misiunile de sprijin pe Flancul de Est al NATO, având capacitatea de a achiziționa și procesa date și imagini, inclusiv în zona Mării Negre.
"Dronele MQ-9 Reaper de aici au ca rol principal participarea la misiuni de sprijin pe Flancul de est al NATO, achiziția și prelucrarea de date și de imagini, inclusiv deasupra Mării Negre.
Este o dronă extrem de performantă.
Anul trecut, un astfel de aparat a fost implicat într-un incident cu două avioane rusești deasupra Mării Negre.
Cele două avioane au șicanat drona timp de câteva zeci de minute.
În cele din urmă, pilotul unuia dintre aparatele rusești a aruncat combustibil de aviație asupra dronei, care s-a prăbușit în mare.
În prezent, la baza de la Câmpia Turzii se află șapte drone MQ-9 Reaper", a relatat corespondentul Antena 3 CNN, Laurențiu Rădulescu.